Stefans Hristopuls

Stefans Hristopuls (; dzimis , miris pēc 1906. gada) bija grieķu zivju tirgotājs un cīkstonis, olimpiskās bronzas medaļas ieguvējs 1896. gada vasaras olimpiskajās spēlēs un arī 1906. gada vasaras olimpisko spēļu dalībnieks.

 Olimpiskās spēles 
 1896. gada vasaras olimpiskās spēles 
1896. gada 10. aprīlī vasaras olimpiskajās spēlēs Atēnās, cīņas sacensību pirmajā kārtā, Hristopuls cīnījās pret Ungārijas sportistu Momčilo Tapavicu. Cīņa bija gara, tomēr beigās Ungārijas sportists padevās. Nākamajā kārtā Hristopuls cīnījās ar savu tautieti Georgiju Citu. Cīņas laikā Hristopuls guva traumu pēc tam, kad Cits nosvieda viņu uz zemes. Pēc tam viņam vajadzēja pavadīt vairākas dienas gultā. Tomēr sportists ieņēma trešo vietu. Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.

 1906. gada neoficiālās olimpiskās spēles 
Pēc desmit gadiem Hristopuls piedalījās 1906. gada neoficiālajās olimpiskajās spēlēs Atēnās. Tajās viņš startēja trijās disciplīnās divos sporta veidos. Svarcelšanā viņš startēja gan grūšanā ar vienu roku, gan grūšanā ar abām rokām. Grūšanā ar vienu roku viņš pacēla tikai 40 kilogramus un ierindojās 11. vietā,Weightlifting at the 1906 Athina Summer Games: Men's Unlimited, One Hand  Sports Reference bet abrocīgajā grūšanā viņš pacēla 108.5 kilogramus un ieņēma 7. vietu.Weightlifting at the 1906 Athina Summer Games: Men's Unlimited, Two Hand  Sports Reference

Šajās olimpiskajās spēlēs Hristopuls startēja arī cīņas sportā smagā svara kategorijā. Šajā disciplīnā viņš pirmajā kārtā uzvarēja Austrijas cīkstoni Rūdolfu Arnoldu,Wrestling at the 1906 Athina Summer Games: Men's Heavyweight, Greco-Roman Round One  Sports Reference bet nākamajā kārtā zaudēja Beļģijas sportistam Marselam Dubuā.Wrestling at the 1906 Athina Summer Games: Men's Heavyweight, Greco-Roman Quarter-Finals  Sports Reference

 Rezultāti 
Spēles Sporta veids Disciplīna  Pirmā kārta  Ceturdaļfināls  Pusfināls  Fināls Vieta  Pretinieks  Rezultāts  Pretinieks  Rezultāts  Pretinieks  Rezultāts  Pretinieks  Rezultāts 1896 Atēnas Grieķu-romiešu cīņa     Uzvara    Zaudējums     1906 Atēnas22px Cīņas sports Grieķu-romiešu cīņa,  smagais svars    Uzvara    Zaudējums    4/6

 Spēles  Sporta veids  Disciplīna  Rezultāts  Vieta  1906 Atēnas22px Svarcelšana Vienrocīga grūšana  40.0  11 Abrocīga grūšana  108.5  7

 Atsauces 

 Ārējās saites 

 Stefans Hristopuls (SOK profils) 

Kategorija:1872. gadā dzimušie
Kategorija:Rietumgrieķijas perifērijā dzimušie
Kategorija:Grieķijas cīkstoņi
Kategorija:Grieķijas svarcēlāji
Kategorija:Grieķijas sportisti 1896. gada vasaras olimpiskajās spēlēs
Kategorija:Cīkstoņi 1896. gada vasaras olimpiskajās spēlēs
Kategorija:Svarcēlāji 1896. gada vasaras olimpiskajās spēlēs
Kategorija:1906. gada neoficiālo olimpisko spēļu dalībnieki
Kategorija:1896. gada vasaras olimpisko spēļu medaļnieki
Kategorija:Olimpiskie bronzas medaļnieki cīņas sportā
Kategorija:Grieķijas olimpiskie bronzas medaļnieki